Aeroportul Strasbourg-Entzheim şi EuroAirport au fost evacuate, sâmbătă după-amiezii, pentru a doua oară în două zile, din cauza unor alerte cu bombă.
Traficul aerian a fost suspendat timp de două ore în Alsacia.
Potrivit cotidianului local DNA, personalul celor două aeroporturi a primit un e-mail care avertiza asupra prezenţei unei bombe.
Un mesaj asemănător cu acela primit cu o zi înainte.
Vineri, pasagerii au fost evacuaţi, dimineaţa de pe aeroportul din Strasbourg şi după-amiaza de pe aeroportul franco-elveţian Basel-Mulhouse.
În cadrul operaţiunilor desfăşurate de diversele echipe de genişti ale Jandarmeriei şi ale Securităţii Civile s-au putut inspecta clădirile, dar nu s-a găsit nimic suspect.
Alerta s-a încheiat la ora locală 16:15. "Aeroportul a fost redeschis şi operaţiunile de zbor se reiau treptat", se arată pe contul X al EuroAirport.